RESOLUCIÓN do 16 de decembro de 2008 pola que se conceden as axudas para o ano 2008 do Programa Manuel Colmeiro, no marco do Plan Galego de Investigación, Desenvolvemento e Innovación Tecnolóxica de Galicia-Incite (2006-2010), convocadas na Orde do 4 de setembro de 2008 (Diario Oficial de Galicia número 176, do 11 de setembro).
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 31/12/2008

A orde da Consellería de Innovación e Industria do 21 de maio de 2008 (DOG nº 105, do 2 de xuño), aproba as bases reguladoras do Programa Manuel Colmeiro de axudas á incetivación da consolidación de investigadores cunha traxectoria destacada e alto potencial investigador nos centros do Sistema Galego de Ciencia e Tecnoloxía, dentro do Programa de recursos humanos do Plan Galego de Investigación, Desenvolvemento e Innovación Tecnolóxica-Incite (2006-2010). Por Orde da Consellería de Innovación e Industria do 4 de setembro de 2008 (DOG nº 176, do 11 de setembro), abriuse o prazo de solicitudes para o ano 2008 do Programa Manuel Colmeiro, dentro do Programa de recursos humanos do Plan Galego de Investigación, Desenvolvemento e Innovación Tecnolóxica-Incite (2006-2010).
Conforme o disposto na orde da Consellería de Innovación e Industria do 21 de maio de 2008 (DOG nº 105, do 2 de xuño) que aproba as bases reguladoras do Programa Manuel Colmeiro, e o disposto no artigo 12 da orde da Consellería de Innovación e Industria do 4 de setembro de 2008 (DOG nº 176, do 11 de setembro), a comisión de avaliación procedeu á revisión das solicitudes.
Tendo en consideración que na modalidade A o número de candidatos propostos (3) que cumpren os requisitos establecidos no artigo 2 da orde da Consellería de Innovación e Industria de 4 de setembro de 2008 (DOG nº 176, do 11 de setembro) é inferior ao número de axudas convocadas (10), na súa virtude, e atendendo á proposta elaborada pola Dirección Xeral de Investigación, Desenvolvemento e Innovación,
RESOLVO:
Primeiro.-Conceder as axudas correspondentes ao Programa Manuel Colmeiro-2008 ás universidades do SUG, institucións non universitarias sen ánimo de lucro e organismos das administracións públicas, ou as súas entidades dependentes, que desenvolvan actividades de investigación ou innovación, radicadas na Comunidade Autónoma de Galicia, que oferten postos de traballo de carácter permanente, que se cubrisen mediante contrato ou nomeamento entre o 1 de xaneiro e o 31 de decembro de 2007 por investigadores ou profesores-investigadores cunhas retribucións non inferiores ás dun profesor/a titular de universidade ou categoría equivalente nos organismos públicos de investigación, e que reúnan os requisitos establecidos no artigo 2 da orde da Consellería de Innovación e Industria do 4 de setembro de 2008 (DOG nº 176, do 11 de setembro), que a seguir se relacionan:
Terceiro.-Conceder as seguintes axudas correspondentes á liña de incentivación do esforzo de consolidación que a seguir se indican. As devanditas axudas financiaranse con cargo á aplicación orzamentaria 10.02.561B.444.0 dos orzamentos xerais da Comunidade Autónoma de Galicia para o ano 2008, de acordo coa seguinte distribución:
Ver referencia pdf "25300D007P133.PDF"
Cuarto.-O pagamento das axudas pola Consellería de Innovación e Industria ás institucións ou entidades beneficiarias realizarase do modo indicado no artigo 16 da orde da Consellería de Innovación e Industria do 4 de setembro de 2008 (DOG nº 176, do 11 de setembro).
Quinto.-Todas as solicitudes para as cales se propón o seu financiamento cumpren os requisitos establecidos nas correspondentes bases da convocatoria.
Sexto.-A inobservancia por parte dos solicitantes beneficiarios de calquera das bases establecidas na orde de convocatoria de 4 de setembro de 2008 (DOG nº 176, do 11 de setembro) suporá a perda do dereito a percibir a axuda correspondente.
Sétimo.-Contra esta resolución, que esgota a vía administrativa, os interesados poderán interpoñer recurso potestativo de reposición perante o conselleiro de Innovación e Industria, no prazo dun mes contado a partir do día seguinte ao da publicación desta resolución no Diario Oficial de Galicia, ou directamente recurso contencioso-administrativo perante a Sala do Contencioso-Administrativo do Tribunal Superior de Xustiza de Galicia, no prazo de dous meses contados desde a mesma data.
Santiago de Compostela, 16 de decembro de 2008.
P.D. (Orde do 31 de xaneiro de 2006; DOG nº 24, do 3 de febreiro)
Emilio Nogueira Moure
Secretario xeral da Consellería de Innovación
e Industria
Ver referencia pdf "25300D007P133.PDF"
Segundo.-As 3 axudas concedidas, correspondentes á modalidade A, financiaranse con cargo á aplicación orzamentaria 10.02.561B.444.0 dos orzamentos xerais da Comunidade Autónoma de Galicia para os anos 2008, 2009 e  2010, de acordo coa seguinte distribución:
Ver referencia pdf "25300D007P133.PDF"